NÁRODNÁ RADA SLOVENSKEJ REPUBLIKY

**VI. VOLEBNÉ OBDOBIE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD –1507/2012

**Zápisnica**

z**5. schôdze** Výboru Národnej rady Slovenskej republiky pre vzdelávanie, vedu, mládež a šport zvolanej na **1. augusta 2012 o 12.00 h** v rokovacej miestnosti č. dv. 33 – prízemie budovy Národnej rady Slovenskej republiky, Nám. A. Dubčeka 1, Bratislava.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Prítomní:*** podľa prezenčnej listiny

***Ospravedlnení:*** poslanci M. Fronc a P. Osuský

***Za K NR SR:*** Michaela **Šikulová -** tajomníčka výboru

 Eva **Jandošová** – referentka výboru

Predseda výboru M. Mamojka zvolal 5. schôdzu Výboru Národnej rady Slovenskej republiky pre vzdelávanie, vedu, mládež a šport pozvánkou z 31. júla 2012 s týmto návrhom programu:

**Návrh programu:**

Návrh na zloženie delegácie výboru k návšteve Sejmu Poľskej republiky na pozvanie partnerského výboru (9. - 11. 10. 2012)

Návrh na delegovanie zástupcu výboru vo Výbore pre deti a mládež, odborného orgánu Rady vlády Slovenskej republiky pre ľudské práva, národnostné menšiny a rodovú rovnosť (poradného orgánu vlády SR)

Rôzne

**I.**

Zasadanie výboru otvoril a viedol predseda výboru Mojmír **Mamojka**. Privítal prítomných členov výboru. Konštatoval, že výbor je uznášaniaschopný. Pri otvorení schôdze výboru bolo prítomných 9 členov výboru. Dodatočne o ospravedlnenie svojej neúčasti na schôdzi výboru požiadali poslanci M. Fronc a P. Osuský. Overovateľom priebehu schôdze výboru bola poslankyňa J. **Žitňanská**.

Predsedajúci predložil na schválenie návrh programu schôdze výboru. Nikto nemal návrh na zmenu a doplnenie návrhu programu schôdze výboru. Následne výbor schválil program schôdze výboru.

***(Hlasovanie 9/0/0).***

**II.**

**K bodu 1**

Prvým bodom rokovania bolo prerokovanie návrhu na zloženie delegácie výboru k návšteve Sejmu Poľskej republiky na pozvanie partnerského výboru.

Predsedajúci oboznámil členov výboru s obsahom  listu z veľvyslanectva SR v Poľskej republike číslo 1.596/2012-PLVV1 z 27. 7. 2012. Informovali v ňom o stretnutí s predsedom Výboru pre kultúru, šport a turizmus Sejmu PR I. Raśom spolu s predsedom PL-SK parlamentnej skupiny priateľstva Sejmu PR j. Falfusom. Predstavili im návrh PR na spoluorganizovanie Zimných olympijských hier v Tatrách v roku 2022 resp. 2016. Za tým účelom pozvali delegáciu výboru na návštevu Sejmu PR v dňoch 9. - 11.10. 2012 alebo 16.-18.10. 2012.

Predseda výboru predložil návrh uznesenia. V rozprave vystúpili poslanci, ktorí prejavili záujem o cieľ a  účasť na uvedenej zahraničnej pracovnej cesty .

***(Hlasovanie: 10/0/0).***

K prerokúvanému bodu výbor prijal **uznesenie č. 25.**

**K bodu 2**

Druhým bodom rokovaniabolo prerokovanie nomináciezástupcu výboru vo Výbore pre deti a mládež, odborného orgánu Rady vlády SR pre ľudské práva, národnostné menšiny a rodovú rovnosť, ktorý je poradným orgánom vlády SR.

Predsedajúci oboznámil prítomných s listom J. Richtera, ministra práce, sociálnych vecí a rodiny SR z 2. júla 2012 číslo 14008/2012-II/1, ktorý požiadal o nomináciu zástupcu výboru v uvedenom orgáne.

V rozprave prejavila záujem o účasť za výbor v tomto orgáne poslankyňa O. Nachtmannová. Nikto nemal iný návrh.

***(Hlasovanie: 9/0/1).***

K prerokúvanému bodu výbor prijal **uznesenie č. 26.**

**K bodu 3**

V bode rôznom prítomní členovia výboru sa predbežne dohodli na  termíne septembrovej schôdze výboru (6. 9. 2012 a 10. 9. 2012 - gestorský) a predbežne sa dohodli na termíne výjazdového rokovania výboru v Skalici (24. 9. 2012).

**III.**

Na záver predsedajúci poďakoval prítomným za účasť na schôdzi výboru.

Prílohy: prezenčná listina

Uznesenia č. 25 a 26

 Jana **Žitňanská** Mojmír **Mamojka**  overovateľka výboru predseda výboru